N-240

A **carretera nacional 240** u **N-240**, conoixida como **carretera de Tarragona ta San Sebastián y Bilbao** y en muitos lugars d'a provincia de Uesca simplament como **carretera de Tarragona**, ye una carretera d'o rete nacional de carreteras d'o Estau espanyol que trescruza as provincias de Tarragona y Leida en Catalunya, a de Uesca en Aragón, Navarra y as provincias d'Alaba y Bizcaya en o País Basco, entre o suyo recorriu dende a ciudat de Tarragona dica Bilbau.

En Aragón a carretera pasa por villas y ciudaz importants como Binéfar, Monzón, Balbastro y Uesca. En as afueras de Uesca capital se desdobla con a N-330 dica Chaca por Monrepós, aon se torna a deseparar y sigue marcha ta la muga con Navarra.

## Recorrito

### En Catalunya

A carretera naixe en a plaza Imperial Tarraco de Tarragona. A-escape pilla dirección ta Valls y ye l'Avenita *Principat d'Andorra* d'a capital tarraconense, contino *carrer de Valls* dica salir d'a ciudat y meter-se paralela a o río Francolí. Esnaviesa por debaixo de l'AP-7 cerca d'o parache de l'acueducto romano de Tarragona u *Pont del Diable*, y sigue de camín ta la capital de l**[[Alto Campo|Alt Camp]]'' por o nuclio de Sant Salvador y os [[termino municipal|termins municipals]] de [[Perafort]] y [[Vallmoll]]. A nacional circumvala Valls por difuera, por l'este, dica la [[Entidat local menor|pedanía]] de Masmolets, aon pilla y se mete paralela a o ''torrent del Sarraller'' y s'enfila ta trescruzar o [[coll de Lilla]] por o [[lugar]] de Fontscaldes.

En o coll de Lilla, a N-240 abandona la comarca d'Alt Camp y se mete en a ''[[Cuenca de Barberán|Conca de Barberà]]'' pa baixar en altura tot contino dica la villa de [[Montblanc]], por a man interior d'a [[cordelera litoral catalana|litoral catalana]]. En o termino municipal de Montblanc, a carretera recupera la paralela con o río Francolí, y se fa paralela tamién con l'[[autopista]] [[AP-2]] y con a [[linia 200 d'Adif|linia ferria 200 d'Adif]]. Alavez pasa por a [[Espluga de Francolí]] y deixa la comarca por [[Vimbodí i Poblet]]. En o termino de [[Vinaixa]], a N-240 s'adintra de vez en a comarca d'as [[Garrigas]] y en a [[provincia de Leida]].

A nacional contina baixando cara ta o [[plano de Leida]] por [[Les Borges Blanques]], lugar aon que no dentra sino que lo circumvala por o sud, y s'amana ta la capital leidatana por [[Juneda]], mesmo como fa o ferro-carril. En [[Leida]] capital, a N-240 s'extingue en a circumvalación de l'Acceso Este ta Leida (u [[LL-11]]) dende que la fizon, y torna a amaneixer por l'atro costau d'a ciudat en l'Avenita de l**Alcalde Rovira Roure*. Enantes, s'achuntaba con o trazau d'a [[N-II]] que i arriba dende [[Barcelona]] y con a [[N-230]] que marcha ta la [[val d'Arán]] y feban a vuelta de conchunta por o paseyo de Ronda, despartindo-se a boniquet; primer a N-II de camín ta [[Fraga]] por [[Alcarràs]] en a plaza de l'Exercito, luego a N-240 cara ta [[Binéfar]] por [[Almacellas]] y, en zagueras ya, a N-230 dirección ta [[Benabarre]] por  [[Torrefarrera]], [[Alguaire]] y [[Alfarràs]], en a Plaza Europa d'a ciudat.

A carretera N-240 abandona [[Catalunya]] por o [[municipio]] d'Almacellas, y contino dentra en Aragón por o d'[[Altorricón]].

=== En Aragón ===

Dende Altorricón, a carretera sigue dica la capital de [[Litera]] paralela a la [[A-22]] y a la [[linia 200 d'Adif|linia ferria]], y anque en l'actualidat y gracias a lo trazau d'ista atra ya no i dentra, enantes se meteba en [[Binéfar]] como carrera d'Almacellas y luego carrera de Zaragoza. En Binéfar se desepara d'o ferrocarril, pero marcha d'a localidat encara paralela con l'A-22, d'a cual se desepara mas t'adebant, una vegada s'ha pasau o [[canal de Zaidín]].

Alavez, a N-240 mete rumbo ta la ciudat de [[Monzón]], en a cual se fica por l'[[Avenita de Leida (Monzón)|Av. de Leida]] y trescruza la [[río Sosa|Sosa]], metendo-se paralela con o río a continación dica arribar ta l'[[Parque de l'Azucarera (Monzón)|Azucarera]], a ran d'a cual se transforma en a carretera de Balbastro y chira de camín ta ixa ciudat. En pasando por Monzón, a carretera esnaviesa por adebant d'os Salesianos y d'os antigos edificios de viviendas d'a [[Hidro-Nitro Española, S.A.|Hidro-Nitro]], y alavez trescruza por o puent d'a [[río Cinca|Cinca]] tot deixando dezaga la ciudat d'o [[castiello de Monzón|Castiello]] [[Orden d'o Temple|templero]] mas important d'[[Reino d'Aragón|Aragón]].

Dimpués de Monzón a N-240 remonta o río Cinca dica [[Balbastro]], pasando por [[Castillón d'o Puent]]. En l'actualidat no fa si que bordeyar a capital [[Semontano de Balbastro|semontanesa]], pero enantes se i meteba por o centro. Cuan ye pasada Balbastro, a nacional s'en va ta [[Peraltiella]] seguindo aguas-t'alto lo [[río Vero|Vero]] y dimpués pasa por o termino municipal d'[[Ascellas-Ponzano]], chusto entre os dos lugars que le dan nombre. Entre o nuclio d'Ascellas y o d'[[Angüés]], a nacional pasa por debaixo d'o viaducto de l'A-22 y trescruza l'[[río Alcanadre|Alcanadre]]. En Angüés deixa definitivament dezaga o Semontano de Balbastro y se mete en a [[comarcas d'Aragón|comarca]] de [[Plana de Uesca]].

Por a Plana de Uesca a N-240 va perdendo altura poquet a poquet, tot pasando por o lugar d'[[as Viliellas]], luego por [[Sietemo]] (en o termino municipal d'o cual pasa por alto d'o [[río Guatizalema|Guatizalema]]), y plega dica o [[calcil]] d'o [[Castiello de Mont Aragón]] chusto en sud de [[Loporzano]]. Alavez pilla paralela con o [[río Flumen]] y s'amana ta [[Uesca]] capital por [[Quicena]], bordeyando la capital por o norte, y desenvoca en a [[N-330]] de Chaca y o puerto de Monrepós en a ribera de l'[[río Isuela|Isuela]]. Ya como N-330 trescruza o [[puerto de Monrepós]] (por os termins municipals de [[Yequeda]], [[Arguis]] y por l'atro canto [[Samianigo]]) y por [[Pardiniella]] y [[Martillué]] pasa dende l'[[Alto Galligo]] ta la [[Chacetania]] y desciende cara ta [[Chaca]] seguindo o [[río Gas]] por [[Guasa]].

En o sud d'a ciudat de Chaca recupera la denominación de N-240 y se mete paralela a o [[río Aragón]] dirección ta [[Navarra]], seguindo la [[Val Ancha]]. En [[Puent d'a Reina de Chaca]] recibe l'[[A-176]] que viene d'[[Embún]], [[Val d'Echo]] y [[Ansó]] y l'[[A-132]] que i plega dende a [[Galliguera]] por [[Bailo]] y [[Riglos]]. A carretera sigle por a Val Ancha por [[Berdún]] y recibe l'[[A-1602]] que baixa d'Ansó por [[Biniés]] y o parache tan destacau d'a [[foz de Biniés|suya foz]].

Plega en a coda de l'[[entibo de Yesa]] entre [[Sigüés]] y o lugar d'[[Escó]], por aon ye paralela a l'[[A-21]]. Entre Sigüés y o lugar siguient, [[Tiermas]], a carretera pisa la [[provincia de Zaragoza]] por una vegada y a continación sale d'Aragón pa capuzar-se en Navarra.

=== En Navarra ===

En a [[Comunidat Foral de Navarra|Comunidat Foral]], a N-240 pierde ixe nombre y pasa a nombrar-se *'N-2420'''. Dentra en o municipio de Yesa por debaixo d'o Monesterio de Leyre y sigue paralela con l'A-21 por Liédena, aon se desdobla con aquella. Torna a amaneixer en o termino de Lezáun, contina por Mont-reyal de Navarra y asinas dica Noáin.

Circumvala la capital navarra, Pamplona, baixo lo nombre d'A-15, sigue como autopista AP-15 dica o municipio d'Irurzun, aon se desbarra momentaniament y recupera o suyo nombre de N-240 pa atravesar os lugars d'Aizkorbe y o propio Irurzun, y remata sobre l'Araquil en l'autovía A-10, que dentra en o País Basco por Alaba.

### En o País Basco

A N-240 no existe como tal en o País Basco dica plegar en Vitoria. En o tramo dende a muga navarra dica la capital alabesa a carretera nacional s'ha substituiu por una autovía, l'A-1, y no ye dica plegar en Gamarra, en os arredols de Vitoria, que torna a apareixer.

Dende Vitoria, a N-240 prene dirección ta Bizcaya y en sale por Gamarra Nagusia, Miñano Goien, Goiain y Villarreal. Entre Ubide y Altzusta comienza a baixar ta la cuenca de Bilbau, pasa dimpués por o municipio d'Areatza y dimpués por Arantzazu. En o termino municipal d'Igorre a carretera nacional dentra en a cuenca d'o río Arati, que ya ye afluent d'o río Nervión.

Por os lugars de Lemona, Bedia y Usánsolo a carretera dentra en a comarca bizcaína de Gran Bilbau, a traviés d'o municipio de Galdakao. Contina baixando entre os brazos d'o Nervión en o termin municipal de Basauri, aon se funde con a N-634, y con ixe nombre remata en a capital.

## Se veiga tamién

*Linia 200 d'Adif.
*N-330.
*A-138.
*A-176.
*A-132.
*AP-2.
*A-22.
*AP-15.